ועדת הכספים, כנסת 16, פרוטוקול מספר , 2005-08-10 10:00

יעקב ליצמן: בוקר טוב, רבותי חברי הכנסת, חבר הכנסת.

יעקב ליצמן: אני פותח את הישיבה.

יעקב ליצמן: לחבר הכנסת אורון יש הצעה לסדר.

חיים אורון: גם משום שנאמר שהוועדה תקיים דיונים בצמוד לדיוני הממשלה, והממשלה סיימה את תפקידה; גם על בסיס הפנייה שפניתי אליך בכתב, לפני שבוע, אני חושב שדוח הפערים ודוח העוני מחייבים דיון כאן.

חיים אורון: זה הצינור שדרכו עברו כל ההחלטות, ברוב גדול, לצערי הרב.

חיים אורון: היום כולם מוצאים כתובת אחת, שר האוצר, ואני לא רוצה לומר מה אני חושב עליו, אבל הוא קיבל כאן גיבוי, אפילו מחאו כפיים.

חיים אורון: מי שאחראי להישגים אחראי גם לביזיונות.

חיים אורון: היחס בין הביזיונות להישגים – בעניין הזה לא כולם חושבים אותו דבר.

חיים אורון: אני חושב שצריך לקיים על זה דיון ולא לחכות לנובמבר או לדצמבר.

חיים אורון: אני מבקש להזמין לדיון הזה את שר האוצר החדש ואת שר העבודה והרווחה – סגן שר העבודה והרווחה ומנכ"ל הביטוח הלאומי.

יעקב ליצמן: בשמחה אזמין את שר הרווחה.

חיים אורון: מצדי קרא לו שר.

חיים אורון: הוא סגן שר.

יעקב ליצמן: התכוונתי לראש הממשלה.

חיים אורון: אני מסתפק בסגן השר, הוא ממפלגתך.

יעקב ליצמן: אין לי בעיה להזמין את חבר הכנסת רביץ, אין לי בעיה להזמין את ראש הממשלה.

יעקב ליצמן: אין לי בעיה להזמין את ביבי ואת אולמרט יחד.

חיים אורון: עזוב את ביבי.

יעקב ליצמן: אספר לך מה אמרתי לשר האוצר במסיבת הפרידה ליעל אנדורן לפני יומיים.

יעקב ליצמן: הייתי שם, וכיבדו אותי לומר כמה מילים.

יעקב ליצמן: ליעל אנדורן אמרתי שהיא עשתה מסיבת פרידה לביבי.

יעקב ליצמן: אמרתי: שניכם ואני רוצים לעזור למשפחות חלשות.

יעקב ליצמן: יש רק ויכוח בינינו מהי משפחה ענייה.

יעקב ליצמן: אני אומר שמי שמרוויח 2,000 ש"ח בחודש, ואתה אומר מי שמרוויח 200,000 ש"ח בחודש.

יעקב ליצמן: זה כל ההבדל.

יעקב ליצמן: אמרתי שמותר לי לבקר את האוצר הכי הרבה, כי עזרתי להם הכי הרבה.

יעקב ליצמן: העברתי להם הכל עם וזלין.

יעקב ליצמן: הם צחקו כשהשתמשתי בזה.

ניסן סלומינסקי: זה סיכום פגישה עם שר האוצר החדש?

יעקב ליצמן: לא, זה מה שאמרתי לביבי במסיבה ליעל אנדורן.

יעקב ליצמן: הביקורת על קצבאות הילדים היא ביקורת, אני לא מתכוון להעביר את זה בוועדה.

יעקב ליצמן: שיעשו מה שיעשו.

יעקב ליצמן: בין כך ובין כך ילכו לבחירות.

יעקב ליצמן: אדוני, אתה צודק.

יעקב ליצמן: הסיבה שלא עשיתי זאת השבוע היא כי חיים כץ הודיע שהוא עושה זאת עכשיו.

יעקב ליצמן: לכן נחכה שבועיים.

יעקב ליצמן: זאת הסיבה.

יעקב ליצמן: אני מודה לכם.

יעקב ליצמן: אנחנו עוברים להעברות תקציביות.

ניסן סלומינסקי: אולי נעלה היום לדיון דיווח על פינוי והמכולות שם, נראה לי שזה שונה ממה שדובר פה?

יעקב ליצמן: אם היית אומר את זה אתמול, הייתי מזמין אנשים.

יעקב ליצמן: הייתי עושה את זה.

ניסן סלומינסקי: אומרים שמקציבים שתי מכולות.

ניסן סלומינסקי: אנשים בלחץ.

ניסן סלומינסקי: מצלצלים המון.

יעקב ליצמן: לגבי כל זה הולכת להיות הרבה דיסאינפורמציה, גם מצד הצבא, מהשלטון, כדי ללחוץ עליהם.

יעקב ליצמן: אם היית אומר לי אתמול, הייתי מזמין את האנשים להיום.

יעקב ליצמן: לצערי עכשיו כבר אי-אפשר.

חיים אורון: לפי מה שקלטתי, ולא יגידו את זה בפומבי, יהיה בסדר.

חיים אורון: תלוי מה יש שם.

חיים אורון: אם במושב שלם חצי מהתושבים נשארו וצריך שלוש מכולות?

ניסן סלומינסקי: בוזזים את מי שעוברים לפי ההסכם.

ניסן סלומינסקי: בניסנית עוברים לפי ההסכם.

חיים אורון: יש ביזה.

ניסן סלומינסקי: הראו את זה, זה משהו נורא.

רוני בריזון: מי בוזז?

חיים אורון: יהודים, את הפלסטינים יהרגו.

יעקב ליצמן: פנייה 242, משרד התשתיות – אין נציג.

יעקב ליצמן: אגב, למען הסדר הטוב, קיבלתי אישור מבחינה חוקית.

יעקב ליצמן: שגית אמרה לי שאני חייב לקבל אישורים מהשר החדש, וקיבלתי את זה שלשום, הוא הודיע לי.

יעקב ליצמן: נמצאת היום אפרת, שממלאת את מקומה של שגית.

יעקב ליצמן: אני מסביר שיש דברים שחתומים על-ידי שר האוצר נתניהו, ומבחינת החוק צריך אישור מהשר החדש.

יעקב ליצמן: הוא הודיע לי בטלפון.

ניסן סלומינסקי: אם שר האוצר מעביר לשר התעשייה, המסחר והתעסוקה, זה לא ניגוד אינטרסים?

רוני בריזון: יצטרכו לפנות למינהל מקרקעי ישראל, שיפשר ביניהם.

יעקב ליצמן: פנייה 257 של משרד התעשייה, המסחר והתעסוקה.

יעקב ליצמן: סכמו ביניכם מי רוצה להופיע.

חיים אורון: יש לכם המון כסף, אתמול בילפתם את הממשלה חופשי.

יפתח ברמן: שינוי בתקציב מינהל מקרקעי ישראל.

יפתח ברמן: הפנייה נועדה לתקצב כ-190 מיליון ש"ח נוספים להנחות בקרקע.

יעקב ליצמן: למה בנלולו גמגם בזה?

ניסן סלומינסקי: בזמנו ביקשנו רשימה, לדעת במה מדובר.

יפתח ברמן: ההנחות ניתנות על בסיס גאוגרפי, יש אזורי עדיפות ב', א' וקו עימות.

יפתח ברמן: כל פרויקט שבו משווקת קרקע לפטור ממכרז באזורים האלה יכול ליהנות מההנחות האלה.

יפתח ברמן: אין רשימה שמית של יישובים.

יעקב ליצמן: זה מה שנאמר גם בפעם הקודמת.

ניסן סלומינסקי: אמרו שיגישו לפחות את האזורים.

חיים אורון: אזור עדיפות לאומית.

חיים אורון: לפי המפה.

ניסן סלומינסקי: יש גם קו עימות.

יפתח ברמן: לפי המפה.

יעקב ליצמן: מי בעד פנייה 257?

יעקב ליצמן: אושר.

יעקב ליצמן: סליחה, זה אושר גם לפני כן.

יעקב ליצמן: אני מצביע על הרוויזיה של חבר הכנסת בנלולו: הרוויזיה נפלה, אושר.

ניסן סלומינסקי: לא חיכית לו, פתחת חזית רחבה עם פלג ב' של הליכוד.

יעקב ליצמן: אני לא יודע מי זה מי.

יעקב ליצמן: היום, חוץ מש"ס, כולם מפולגים.

יעקב ליצמן: פניות 260-261.

ניצן בירן: יישום החלטת הממשלה לגבי שדרות.

יעקב ליצמן: העברנו לפני כמה ימים.

ניצן בירן: זה עוד נדבך.

ניצן בירן: מטעם משרד התעשייה, המסחר והתעסוקה.

יעקב ליצמן: טוב, מי נגד?

1028: אני נגד.

1028: ביקשתי משהו.

יעקב ליצמן: אני שמח, לא צריך להיכנס בסערה, אנחנו נבהלים.

ניסן סלומינסקי: אתה פותח חזית, אמרתי לך.

1028: אני פניתי לאדוני היושב-ראש.

1028: אני מתנצל שאני מתפרץ כך.

יעקב ליצמן: בבקשה.

יעקב ליצמן: אגב, פניתי בכתב לקובי הבר בנוגע לכסף הזה, מה שדיברת אתי.

1028: אדוני היושב-ראש, אתה אתי בוועדת הכספים גם לפני כן, וגם חברי פה: כשאנחנו מאיימים, אנחנו מצליחים.

1028: לא יכול להיות שמזלזלים בחברי הכנסת בוועדת הכספים, לא עונים לנו תשובות בזמן.

1028: עכשיו מעלים אותי לרדיו באשדוד, בדרום ואומרים: אתה יודע שיושב-ראש ועדת המשנה בנושא עשו"ת אשקלון פנה לרשות החברות לקבל מסמך כזה או אחר, ועד היום לא נותנים לו אותו?

1028: אנחנו מקימים כאן ועדות משנה, ואין מי שמתייחס אלינו.

1028: אולי נשלח מכתב לשר האוצר ולראש הממשלה, נאמר שמשתקים את ועדת הכספים עד שיתייחסו אלינו בהתאם.

1028: ביקשו מסמך הסכם מכירה.

יעקב ליצמן: גלעד ארדן ביקש נתונים, באמת אי-אפשר לפתוח את הסעיף הזה, לגבי העובדים שם.

יעקב ליצמן: הוא רצה לראות את ההסכם.

יעקב ליצמן: גלעד סיפר לי, אמרתי לגלעד שאבדוק.

יעקב ליצמן: היה לי קשה לדבר עם פקידי האוצר בימים האחרונים, צריך להבין גם את זה.

יעקב ליצמן: אמרתי שגם על זה אני מוכן לפנות.

רוני בריזון: זה רשות החברות, למה קובי הבר?

יעקב ליצמן: הוא קשור לזה.

יעקב ליצמן: הוא ביקש מרשות החברות, זה נכון.

יעקב ליצמן: אדוני, היות שפניתי בכתב בנוגע לבקשתך, ולכן חשבתי שאפשר להצביע.

יעקב ליצמן: זה לא שלא כיבדתי אותך.

יעקב ליצמן: ביקשת ממני, ובאותו יום שלחתי מכתב שאני רוצה שאגף תקציבים יכבד את מה שהבטיח לך.

1028: ביקשתי שני דברים שאישרנו בוועדה.

1028: זה כמו שנאשר עכשיו העברות, וזה רק אישור פורמלי, ולא מעבירים את הכסף.

יעקב ליצמן: אני מציע שהיום תאפשר את ההעברות, ותן לי אפשרות לקבל תשובה, בכתב, לא בטלפון.

1028: אני מוכן לסייע לעזור, וזאת הפעם האחרונה, אני מבקש, אם היושב-ראש יאמר לפרוטוקול שאם לא נקבל את התשובות ואת המסמכים הדרושים לא תהיה ועדת כספים, בבקשה.

1028: אם לא, אני מצביע נגד הכול.

יעקב ליצמן: לפחות סמוך עלי על הטיפול.

יעקב ליצמן: אני לא יכול לומר לך מה התוצאות.

1028: אז אני מצביע נגד, אדוני היושב-ראש.

1028: בכל הכבוד, בזמן האחרון האוצר עושה מה שהוא רוצה.

1028: אני לא נותן לזה יד יותר.

1028: זה הכול.

חיים אורון: אתה צודק, חוץ מ"בזמן האחרון".

נסים דהן: זה לא בזמן האחרון, זה בשלוש השנים האחרונות.

ניסן סלומינסקי: זה הרבה לפני כן.

יעקב ליצמן: רבותי, אני מבקש מכל מי שלא חבר כנסת לעזוב את החדר לכמה דקות.

יעקב ליצמן: דני, אני חבר שלך, אני מוכן לעזור לך.

יעקב ליצמן: פניתי, אם אתה אומר שאתה לא רוצה לחכות ולקבל תשובה, אני מעכב.

יעקב ליצמן: תגיד לפרוטוקול על מה אתה מדבר.

1028: דבר ראשון, אישרנו בוועדה 3 מיליון ש"ח למשקם, שלא יספרו לנו סיפורים שהם מעבירים 4 מיליון ש"ח.

1028: את זה הם מעבירים בכל חודש.

יעקב ליצמן: אני כתבתי בטעות 2 מעבר ל-4.

1028: 4 מיליון ש"ח, זה בכל חודש.

1028: אבל אישרנו להם כאן 3 מיליון ש"ח, ולא העבירו להם כלום.

1028: אישרנו בהעברה.

יעקב ליצמן: למה לא מעבירים?

יעקב ליצמן: אז אני כתבתי מכתב לקובי.

1028: הוא יכתוב לך תשובה שהוא מעביר 4 מיליון.

1028: נקודה שנייה: העברנו לרווחה 2 מיליון ש"ח עבור חירשים ואילמים, שמ"ע.

1028: גם את זה לא קיבלו.

1028: אבל העברנו את זה כאן.

1028: גם זה לא הגיע.

1028: שלישית, הנושא שאנחנו מקימים ועדות משנה ולא מתייחסים אלינו, למשל הבעיה של עשו"ת אשקלון.

1028: מבקשים מסמך פשוט, הסכם מכירה לחבר כנסת שמבקש לראות.

1028: יושב-ראש ועדת המשנה חבר הכנסת גלעד ארדן ביקש לראות את הדבר הזה.

1028: עד עצם היום הזה מתחמקים ממנו ולא נותנים לו.

1028: אני לא רוצה להעניש מישהו, אבל אי-אפשר להמשיך לעבוד בצורה הזאת.

רוני בריזון: מה אתה מציע?

1028: הצעתי.

יעקב ליצמן: אפשר לשלוח אותם הביתה היום, אפשר להגיד להם בשבוע הבא, לא יקרה אסון.

יעקב ליצמן: אבל ברור לך שלא אעשה את זה כל יום.

יעקב ליצמן: בפעם הבאה אצביע.

יעקב ליצמן: תחשוב מה אתה רוצה.

1028: זה עוד יותר גרוע.

1028: אדוני היושב-ראש, אתה אומר לי שאני מעלה, ולא ייתנו תשובות.

נסים דהן: אז הוא צודק, נעשה להם חשבון על הכול באותה הזדמנות.

1028: אתה יודע מה, מה שיגידו החברים.

רוני בריזון: אני לא יודע למה אתה מתפלא.

רוני בריזון: מהרגע שכף רגלי דרכה בבית הזה, זה חתול ועכבר עם האוצר, כמו עם כל החברים.

רוני בריזון: אנחנו אומרים, הם מסבירים, מתחמקים, אנחנו רוצים.

רוני בריזון: חלק מזה זה מתח ברור בין הרשויות, וחלק מזה תרגילי האוצר.

רוני בריזון: כולם הסבירו לי שזו דרכו של עולם, מה לך כי נזעקת דווקא עכשיו?

חיים אורון: אני חושב שדני צודק במאה אחוז.

חיים אורון: אני חושב שמבחינת החומרה – הרי מה התפקיד של הוועדה של ארדן?

חיים אורון: לעזור לאוצר.

חיים אורון: לעזור למכור.

חיים אורון: ההחלטה על מכירת עשו"ת – ואני אוכל את עצמי על זה – היתה פה אחד.

חיים אורון: אמרנו לעובדים שלא יפרקו, כי הממשלה רוצה שהמפעל יתפרק, ולכן אין להם מנוף עליה, בהבדל מהנמלים שאי-אפשר לפרקם.

חיים אורון: אמרנו שנעזור להם לקבל את המקסימום.

חיים אורון: חבר הכנסת ארדן לא מהמפלגה שלי, אגב.

חיים אורון: הוא מבקש את החומר.

יעקב ליצמן: הוא דיבר אתי, הצדקתי אותו.

חיים אורון: הוא רוצה לדעת את שולי התמרון שלו.

יעקב ליצמן: לא היה כמעט עם מי לדבר.

חיים אורון: מה, אייל.

יעקב ליצמן: אני לא מדבר עם אייל.

יעקב ליצמן: הכתובת שלי היא שר האוצר.

יעקב ליצמן: בעניין עשו"ת אשקלון, אם יש בעיה, אני צריך לפנות לשר האוצר.

חיים אורון: הכול מתנהל כאן.

חיים אורון: ראית איך הוא הופיע בישיבה?

חיים אורון: כעס על כל שאלה ששאלנו.

חיים אורון: אלוהים אדירים, אנחנו לקחנו אחריות.

חיים אורון: זה היה סיכום של הירשזון, לא שלי.

יעקב ליצמן: השאלה היא מה עושים.

יעקב ליצמן: אתה רוצה שנסגור את הפניות?

נסים דהן: הוא צודק, אבל יש דברים אחרים לעשות.

נסים דהן: את הנושא של האוצר – צריך לגלגל אותם מכל המדרגות.

נסים דהן: ואני לא אומר זאת כאיש אופוזיציה, אלא כמי שאכפת לו.

נסים דהן: אנחנו מחליטים החלטה, שתיושם.

נסים דהן: אני עשיתי את זה גם כשהייתי בקואליציה, ברגע שהאוצר לא התייחס לבקשות שלנו.

חיים אורון: כשאתה מחליט לא להעביר העברות תקציביות, להם זה פחות נורא.

חיים אורון: את הצעקות תקבל מהמשרדים, הם חנוקים.

חיים אורון: אפילו לא ראיתי מה יש פה.

ניסן סלומינסקי: אולי נקיים שיחה עם קובי, לא לרוץ לשר.

חיים אורון: עשו"ת זה לא קובי.

ניסן סלומינסקי: כל העברה כספית זה קובי.

יעקב ליצמן: אני עובר ברפרוף על מה שיש היום.

יעקב ליצמן: יש ארבע פניות, כך הבנתי.

יעקב ליצמן: יש שדרות, בינוי מחוז העמקים של משרד החקלאות, התקשרות ארוכת טווח עם יועצים במשרד התכנון – נניח,

1028: אני רוצה להגיד לך: אתה ביקשת לקבל רשימה על החלוקה של ה-50 מיליון ש"ח.

1028: קיבלת?

1028: לא תקבל.

חיים אורון: כי אין.

חיים אורון: פה אתה טועה לדעתי.

יחיאל חזן: הוא מדבר על העיקרון, מצפצפים עלינו.

חיים אורון: אתם בקואליציה.

יעקב ליצמן: הדבר האחרון הוא טכנולוגיה של המשטרה.

יעקב ליצמן: אני אומר לכם, אסור לעכב את זה.

יעקב ליצמן: אם משהו פוליטי, בסדר.

יעקב ליצמן: אגב, אני מוכן, בכנות, אני מוכן.

רוני בריזון: אדוני היושב-ראש, נעשה את זה אחרת: נעביר היום, ונודיע שלא יהיו העברות עד סוף הפגרה.

יעקב ליצמן: יש לי פטנט אחר.

יעקב ליצמן: נאשר היום, ואתה תבקש רוויזיה.

יעקב ליצמן: אם הם יבואו וישחררו את הכסף, תמשוך את הרוויזיה.

ניסן סלומינסקי: והדיון ברוויזיה יהיה בהמשך.

יעקב ליצמן: אם הוא יוריד, לא צריך לדון.

יעקב ליצמן: כרגע אני מחכה עד הישיבה הבאה.

יחיאל חזן: אתה מדבר על המשקם?

יחיאל חזן: אתה צודק, זה אושר פה, הכול.

יחיאל חזן: אפשר לחשוב, הכסף הזה הוא בשביל אנשים מסכנים.

יחיאל חזן: פשוט לא להאמין.

1028: אתה זוכר איזה משכורות?

1028: אתה הבאת את זה.

נסים דהן: 500-600 ש"ח בחודש.

יחיאל חזן: תקשיב, ג'ומס, אתה לא יודע.

יחיאל חזן: זוג שעובדים תחת המשקם, אחד מרוויח 1,400 ש"ח ואחד 1,600 ש"ח, ואין להם הבטחת הכנסה, לא נכות לא כלום.

יחיאל חזן: אין להם משום מקום אחר.

יחיאל חזן: פעם הם קיבלו השלמה של 850 ש"ח בחודש.

יחיאל חזן: היום הם מקבלים 80 ש"ח.

יחיאל חזן: ביבי אומר שזה לא יכול להיות.

יחיאל חזן: בודקים את זה עד היום.

יעקב ליצמן: בסדר.

יעקב ליצמן: אנחנו מחדשים את הדיון.

יעקב ליצמן: פניות 260-261.

ביתיה פודרביטל: הפנייה נועדה להעברת 3.5 מיליון ש"ח לפי החלטת ממשלה לאזור התעשייה של שדרות.

יעקב ליצמן: מי בעד?

יעקב ליצמן: מי נגד?

יעקב ליצמן: אתה נגד שדרות?

נסים דהן: כדי שאוכל לבקש רוויזיה.

יעקב ליצמן: לא, לא שדרות.

יעקב ליצמן: תעשו את זה אחד, לא יותר.

יעקב ליצמן: תן לדני.

יעקב ליצמן: אם כך: אושר.

יעקב ליצמן: פנייה 264, שר הפנים.

יפתח ברמן: הגדלת ההרשאה להתחיב בתקציב מינהל התכנון, לצורך התקשרויות עם יועצים וחברות ניהול.

יעקב ליצמן: הכול לפי מכרז.

יפתח ברמן: כמובן.

1028: בשבוע שעבר ביקשת ממנו רשימה של 50 מיליון ש"ח.

1028: היית צריך להביא רשימה.

יפתח ברמן: אמרתי שאני לא יכול להביא רשימה.

יפתח ברמן: הכוונה לפנייה שדיברנו עליה קודם.

יפתח ברמן: זה היה 190 מיליון ש"ח.

יעקב ליצמן: לא זכרתי.

יעקב ליצמן: לא ידעו להגיד לי על מה.

ניסן סלומינסקי: אמרו שזה לפי אזורים ולא לפי יישובים.

יעקב ליצמן: בסדר.

יעקב ליצמן: תודה.

יעקב ליצמן: מי בעד פנייה 264?

יעקב ליצמן: מי נגד?

יעקב ליצמן: רוב בעד.

1028: אני מבקש רוויזיה.

יעקב ליצמן: תודה.

יעקב ליצמן: הרוויזיה תידון במועד אחר.

יעקב ליצמן: פנייה 262.

אריאל למדני: הפנייה נועדה לתקצוב 14 מיליון ש"ח בהרשאה להתחייב לצורך הקמת מחוז העמקים בגלבוע, במסגרת איחוד מחוזות.

אריאל למדני: כיום יש מחוז עפולה ומחוז בבית שאן, שאמורים לעבור פיזית למחוז הגלבוע.

ניסן סלומינסקי: ההיגיון אומר שאם מרכזים שני מחוזות צריך לחסוך, לא להוסיף.

אריאל למדני: ההקמה הפיזית עולה כסף.

אריאל למדני: בשוטף זה אמור לחסוך.

נסים דהן: מאיפה לוקחים את הכסף?

אריאל למדני: הרשאה להתחייב, כרגע זה תוספת תקציבית מהרזרבה.

אריאל למדני: המזומן אמור לבוא ממכירת נכסים.

אריאל למדני: יש ברעננה מחוז.

אריאל למדני: ההעברה היא הרשאה להתחייב, מהרזרבה.

יעקב ליצמן: אני מקיים הצבעה: רוב בעד.

1028: אני מבקש רוויזיה.

יעקב ליצמן: רוויזיה.

יעקב ליצמן: פניות 265-266.

יעקב ברקאי: לשירות בתי הסוהר צריך להעביר כסף לקניית מחשבים מהמשטרה לשירות בתי הסוהר, דרך הרזרבה.

ניסן סלומינסקי: למה?

יעקב ברקאי: הציוד שלהם מיושן.

ניסן סלומינסקי: לקראת האסירים החדשים צריך מחשבים עם נפח גדול יותר.

רוני בריזון: פרויקט ספציפי?

יעקב ברקאי: לא.

יעקב ברקאי: הסכום הוא 5 מיליון ש"ח.

יעקב ליצמן: אני מקיים הצבעה על הפניות: אושר.

יעקב ליצמן: יש לי עוד פנייה אחת, של ירושלים, 20 מיליון ש"ח, יביאו אותה מייד.

יעקב ליצמן: רבותי, מה דעתכם על הנושא של הסיגריות וסל התרופות?

1028: אדוני היושב-ראש, אני מוכן דבר אחר: לא סל תרופות, אלא לתרופות סופניות בלבד.

1028: יש לי וגם לך ערימה.

סמדר אלחנני: למה לא לתרופות מצילות חיים?

יעקב ליצמן: הגיעה הפנייה.

יעקב ליצמן: יש נציג?

רוני בריזון: "פרויקטים לאומיים": זה כמו להעביר 20 מיליון ש"ח למעשים טובים.

יעקב ליצמן: זאת ממשלה שהיית חלק ממנה.

יעקב ליצמן: על הסעיף הזה נצביע במשך היום.

נסים דהן: יש מליאה.

יעקב ליצמן: ב-12:00 נדון בזה, נא להזמין נציג.